
Bucureşti, 12 iunie 2018

PL x. 335/2018




Către:

BIROUL PERMANENT AL
CAMEREI DEPUTATILOR

Vă înaintăm, alăturat, RAPORTUL asupra proiectului de Lege pentru detaşarea personalului prevăzut la art.241 alin.(1) şi (2) din Ordonanţa Guvernului nr.84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, de la Ministerul Afacerilor Interne la serviciile publice comunitare de evidenţă a persoanelor trimis, spre dezbatere în fond, în procedură de urgență, Comisiei pentru administrație publică și amenajarea teritoriului, cu adresa nr. PLx. 335 din 29 mai 2018.
PREŞEDINTE,
Florin Claudiu ROMAN

Bucureşti, 12 iunie 2018
                                                                  Nr. 4c-6/262

PL x. 335/2018
RAPORT 
asupra proiectului de Lege pentru detaşarea personalului prevăzut la art.241 alin.(1) şi (2) din Ordonanţa Guvernului nr.84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, de la Ministerul Afacerilor Interne la serviciile publice comunitare de evidenţă a persoanelor

În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru administrație publică și amenajarea teritoriului a fost sesizată spre dezbatere, în fond, în procedură de urgență, cu proiectul de Lege pentru detaşarea personalului prevăzut la art.241 alin.(1) şi (2) din Ordonanţa Guvernului nr.84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, de la Ministerul Afacerilor Interne la serviciile publice comunitare de evidenţă a persoanelor, trimis cu adresa nr. PL x. 335 din 29 mai 2018, înregistrat cu nr. 4c-6/262 din 30 mai 2018.
Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera  Deputaţilor este Cameră decizională.
Senatul a respins proiectul de lege, în ședința din 22 mai 2018.
Consiliul Legislativ a avizat favorabil proiectul de lege cu observații și propuneri, conform avizului nr. 308 din 10 aprilie 2018.

Proiectul de lege supus dezbaterii are ca obiect de reglementare stabilirea unei perioade de detaşare de 6 ani la serviciile publice comunitare de evidenţă a persoanelor, pentru o anumită categorie de personal din cadrul Ministerului Afacerilor Interne, în vederea asigurării funcţionalităţii serviciilor comunitare.

In Expunerea de motive se arată că personalul avut în vedere de prezentul proiect este cel căruia, inițial i s-au aplicat prevederile art.241 alin.(22) din Ordonanța Guvernului nr.84/2001 privind înființarea, organizarea și funcționarea serviciilor publice comunitare de evidență a persoanelor - care stabileau o perioadă de detașare de 6 ani - iar, ulterior s-au aplicat prevederile Legii nr.281/2011 pentru prelungirea perioadei prevăzute la alin.(22) al art.241 din Ordonanța Guvernului nr. 84/2001 privind înființarea, organizarea și funcționarea serviciilor publice comunitare de evidența a persoanelor - care au prelungit perioada de detașare cu încă 6 ani. Totodată se menționează că această ultimă perioadă de detașare a încetat la data de 15 decembrie 2017, în prezent, același personal activând tot prin detașare, dar doar prin prelungirea cu 6 luni a perioadei de detașare, prin act administrativ cu caracter individual emis de ministrul afacerilor interne.

S-a constatat faptul că, instituirea unei perioade de detașare de 6 ani, constituie o derogare de la prevederile art.46 alin.(1) și (2) din Codul muncii, potrivit cărora „detașarea poate fi dispusă pe o perioadă de cel mult un an”, iar „în mod excepțional, perioada detașării poate fi prelungită pentru motive obiective ce impun prezența salariatului la angajatorul la care s-a dispus detașarea, cu acordul ambelor părți, din 6 în 6 luni”..

În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de lege și avizul Consiliului Legislativ în ședința din 12 iunie 2018.

La lucrările Comisiei a participat, în baza prevederilor art. 55 din Regulamentul Camerei Deputaţilor, republicat, cu modificările și completările ulterioare, domnul Cătălin Aurel Giulescu - împuternicit director din cadrul Direcției pentru evidența persoanelor și administrarea bazei de date din cadrul Ministerului Afacerilor Interne.

Din numărul total de 23 membri ai Comisiei au participat la dezbateri 23 deputaţi.

În urma dezbaterii, membrii Comisiei au hotărât, cu unanimitate de voturi, adoptarea proiectul de Lege pentru detaşarea personalului prevăzut la art.241 alin.(1) şi (2) din Ordonanţa Guvernului nr.84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, de la Ministerul Afacerilor Interne la serviciile publice comunitare de evidenţă a persoanelor în forma adoptată de Senat.
În raport de obiectul şi conţinutul său,  proiectul de lege face parte din categoria legilor organice.

                        
PREŞEDINTE, 


   
SECRETAR,



Florin-Claudiu ROMAN 
 
 Simona BUCURA-OPRESCU
Sef serviciu, Sofia Chelaru

 Consilier parlamentar, Nicoleta Toma

